पंचगव्य से असाध्य रोगों के निवारण पर मंथन
श्रीराजलदेसरगोशाला में रविवार को पंचगव्य से कैंसर जैसे असाध्य रोगों के निदान पर सेमिनार गोसेवक सम्मेलन में मंथन हुआ।
गोविज्ञान अध्ययन एवं शोध संस्थान जामनगर के चेयरमैन डॉ. हितेष जाणी, पंचकर्म विभाग डायरेक्टर डॉ. निशा परमार जिले के आयुर्वेदाचार्यों, चिकित्सकों, गोशाला संचालकों, गोपालकों, किसानों, जनप्रतिनिधियों, व्यापारियों कर्मचारियों ने एक जाजम पर बैठकर पंचगव्य से चिकित्सा में संभावनाओं पर विस्तार से चिंतन और मंथन किया।
सेमिनार के मुख्य वक्ता डॉ. जाणी ने गोसेवा से गोविज्ञान पर प्रकाश डालते हुए आयुर्वेद के कम ग्रोथ पर चिंता जताई। उन्होंने कहा कि गोसंवर्धन संरक्षण से चिकित्सा, आरोग्य, पर्यावरण, कृषि, अर्थतंत्र आदि क्षेत्र को मजबूत किया जा सकता है। पंचगव्य हैड डॉ. निशा परमार ने गाय से प्राप्त पंचगव्यों से कैंसर जैसे असाध्य रोगों त्वचा से अस्थी तक की सभी बीमारियों पंचगव्य से कैसे निदान हो विषय पर बताया। गोपालन विभाग के डायरेक्टर डॉ. शैलेषकुमार ने कहा कि गो उत्पादों की गुणवता में बढ़ोतरी कैसे हो यह वेटनरी का विषय है। उत्पादों से चिकित्सा कैसे हो यह आयुर्वेद का विषय है। उन्होंने नर गोवंश को संरक्षण के लिए श्रीराजलदेसर गौशाला द्वारा जरूरतमंदों को निशुल्क बैल गाड़ी वितरण योजना को सराहा।
जिला गोशाला संघ अध्यक्ष विमल सारस्वत, जिला आयुर्वेद अधिकारी रामावतार शर्मा, होम्योपैथी चिकित्सक अमरसिंह शेखावत, गोसेवा प्रमुख नवरंगलाल शर्मा, संतोष बाबू इंदोरिया आदि मंचस्थ अतिथि थे। सम्मेलन में चूरू, राजगढ़, फतेहपूर, रतनगढ़, झुंझुनूं, सरदारशहर, रतनादेसर, सेहला, जसरासर, भानूदा आदि गांवों कस्बो सहित गौशालाओं के प्रतिनिधियों, गोसेवा प्रमुखों गोसेवकों ने भाग लिया। संचालन वैद्य लीलाधर लाटा गोशाला मंत्री ललित दाधीच ने किया। गोशाला अध्यक्ष अनूप कुंडलिया, महेंद्र दुगड़, पवन झेडू, उमाशंकर दाधीच, भुवनेश्वर शर्मा, भागीरथप्रसाद, चंपालाल पांडे, मंगतमल पांडिया ने अतिथियों का स्वागत किया।
सेमिनार में उपस्थित अतिथि प्रतिभागी। संबोधित करते डॉ. जाणी
hin_Deva hin_Deva hin_Deva hin_Deva hin_Deva hin_Deva